**MOLITVA VJERNIKA**

**3. nedjelja došašća B (17. prosinca 2017.)**

1. Za Crkvu: da bude sredstvo u Božjim rukama, pravo utočište i izvor milosrđa svima nama grešnicima, molimo te:
2. Za papu Franju, našeg biskupa Josipa i sve pastire Crkve: da u samozataji mogu radosno, ponizno i s ljubavlju služiti svome narodu, molimo te:
3. Za sve nas ovdje prisutne: da i mi možemo zajedno s našom nebeskom Majkom veličati Gospodina za sve primljene milosti i blagoslove, molimo te:
4. Za našu progonjenu braću i sestre: da im ti, Gospodine, u ovo vrijeme iščekivanja podariš mir, utjehu i nadu u svoj ponovni dolazak, molimo te:
5. Za sve one koji nisu upoznali tvoju ljubav: da i oni po tvojoj milosti mogu doživjeti istinsko obraćenje i spoznati da si ti jedini put, istina i život, molimo te:
6. Za sve obitelji ovoga svijeta: da budu ispunjene vjerom, nadom, radošću i ljubavlju te da budu slika svete obitelji, molimo te:
7. Za našu pokojnu braću i sestre i za duše u čistilištu: da im se ti, Gospodine, smiluješ i uzmeš ih u svoje Kraljevstvo mira, ljubavi i radosti, molimo te: